S&P เผยสหรัฐส่งออกก๊าซธรรมชาติสูงเป็นครั้งแรกในรอบเกือบ 60 ปี
S&P เผยสหรัฐส่งออกก๊าซธรรมชาติสูงเป็นครั้งแรกในรอบเกือบ 60 ปี
28 พ.ย. 2559

บริษัทวิจัย S&amp;P Global Platts เปิดเผยว่า สหรัฐได้มีการส่งออกก๊าซธรรมชาติมากกว่านำเข้า ส่งผลให้สหรัฐกลายเป็นผู้ส่งออกสุทธิก๊าซธรรมชาติเป็นครั้งแรกในรอบเกือบ 60 ปี โดยในเดือนพ.ย. สหรัฐส่งออกก๊าซธรรมชาติเฉลี่ย 7.4 พันล้านลูกบาศก์ฟุตต่อวัน ขณะที่นำเข้าเฉลี่ย 7 พันล้านลูกบาศก์ฟุตต่อวัน
สหรัฐมีการส่งออกมากขึ้น หลังจากที่ก่อนหน้านี้ได้มีการยกเลิกเพดานส่งออกน้ำมันดิบส่วนใหญ่ ส่งผลให้สามารถส่งออกไปยังต่างประเทศได้เสรียิ่งขึ้น ซึ่งเอื้ออำนวยต่อก๊าซธรรมชาติด้วย ขณะที่ผู้ผลิตต่างประเทศเองก็ต้องหาทางรับมือกับปริมาณพลังงานที่เพิ่มขึ้นเช่นกัน เนื่องจากการที่สหรัฐเข้ามามีบทบาทมากขึ้นนั้นจะทำให้ตลาดพลังงานโลกเกิดการเปลี่ยนแปลงในแง่ของส่วนแบ่งตลาด
                